rejauldu/bengali-wikipedia huggingface dataset:
কেনেথ টম্পকিনস বেইনব্রিজ একজন মার্কিন পদার্থবিজ্ঞানী। তিনি সাইক্লোট্রন নিয়ে গবেষণা করেন। তিনি ম্যানহাটন প্রকল্প এর ট্রিনিটি তেস্ট এর পরিচালক ছিলেন, যেটি ১৯৪৫ সালের ১৬ জুলাই সংঘটিত হয়।   জীবনী  বেইনব্রিজ ১৯০৪ সালের ২৭ জুলাই নিউ ইয়র্কের কুপারস্টাউনে জন্মগ্রহণ করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে তড়িৎ প্রকৌশলে ব্যাচেলর অব সায়েন্স এবং মাস্টার অব সায়েন্স ডিগ্রি অর্জন করেন। তিনি গ্রীষ্মকালীন ছুটিতে ম্যাসাচুসেটস এবং নিউ ইয়র্কের জেনারেল ইলেকট্রিক ল্যাবরেটরীতে কাজ করতেন। সেখানে তিনি ফটোইলেক্ত্রিক টিউব সম্পর্কিত তিনটি প্যাটেন্ট লাভ করেন। তিনি প্রিন্সটন বিশ্ববিদ্যালয় এ হেনরি ডিওলফ স্মিথ এর তত্ত্বাবধানে ১৯২৯ সালে পিএইচডি ডিগ্রি লাভ করেন।   তথ্যসূত্র   বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:হার্ভার্ড বিশ্ববিদ্যালয়ের শিক্ষক বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:১৯০৪-এ জন্ম বিষয়শ্রেণী:১৯৯৬-এ মৃত্যু বিষয়শ্রেণী:মার্কিন নিউক্লীয় পদার্থবিজ্ঞানী বিষয়শ্রেণী:নিউ ইয়র্ক (অঙ্গরাজ্য)-এর বিজ্ঞানী বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
লরিস বেনিতো সুতো (; জন্ম: ৭ জানুয়ারি ১৯৯২; লরিস বেনিতো নামে সুপরিচিত) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব বর্দো এবং সুইজারল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলে থাকেন।  ২০১০ সালে, বেনিতো সুইজারল্যান্ড অনূর্ধ্ব-১৯ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত সুইজারল্যান্ডের বয়সভিত্তিক দলের হয়ে খেলার পর, তিনি ২০১৮ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ৫ ম্যাচে ১টি গোল করেছেন। তিনি সুইজারল্যান্ডের হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন।  দলগতভাবে, বেনিতো এপর্যন্ত ৬টি শিরোপা জয়লাভ করেছেন, যার মধ্যে ৩টি বেনফিকার হয়ে, ১টি জুরিখের হয়ে এবং ২টি ইয়াং বয়েজের হয়ে জয়লাভ করেছেন।  প্রারম্ভিক জীবন লরিস বেনিতো সুতো ১৯৯২ সালের ৭ই জানুয়ারি তারিখে সুইজারল্যান্ডের আরাউয়ে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি স্পেনীয় (ভালেন্সীয়) বংশোদ্ভূত। তিনি সুইজারল্যান্ডীয় সাবেক গোলরক্ষক ইভান বেনিতোর ভাগ্নে। বেনিতো জার্মান, ইতালীয়, স্পেনীয়, ইংরেজি, পর্তুগিজ এবং ফরাসি ভাষায় সাবলীলভাবে কথা বলতে পারেন।  তথ্যসূত্র  বহিঃসংযোগ                    বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:স্পোর্ট লিসবোয়া বেনফিকার খেলোয়াড় বিষয়শ্রেণী:ফুটবল ক্লাব জিরোঁদেঁ দে বর্দোর খেলোয়াড় বিষয়শ্রেণী:সুইজারল্যান্ডীয় ফুটবলার বিষয়শ্রেণী:সুইজারল্যান্ডের আন্তর্জাতিক ফুটবলার বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:স্পোর্ট লিসবোয়া বেনফিকা বি-এর খেলোয়াড় বিষয়শ্রেণী:সুইস সুপার লিগের খেলোয়াড় বিষয়শ্রেণী:পর্তুগালে প্রবাসী ফুটবলার বিষয়শ্রেণী:লিগা পর্তুগাল ২-এর খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফ্রান্সে প্রবাসী ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:সুইজারল্যান্ডের আন্তর্জাতিক যুব ফুটবলার বিষয়শ্রেণী:সুইজারল্যান্ডের অনূর্ধ্ব-২১ আন্তর্জাতিক ফুটবলার
আলি সামির তনিশ (, ; জন্ম: ১৬ জুলাই ১৯৯২; আলি তনিশ নামে সুপরিচিত) হলেন একজন লেবানীয় পেশাদার ফুটবল খেলোয়াড়। তিনি বর্তমানে লেবানীয় ক্লাব আল আনসার এবং লেবানন জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।  আলি ২০২২ সালে লেবাননের হয়ে আন্তর্জাতিক পর্যায়ে অভিষেক করেছেন; লেবাননের জার্সি গায়ে তিনি এপর্যন্ত ১৬ ম্যাচে অংশগ্রহণ করেছেন।   প্রারম্ভিক জীবন  আলি সামির তনিশ ১৯৯২ সালের ১৬ই জুলাই তারিখে লেবাননের জুয়াইয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  আলি কাতারে অনুষ্ঠিত ২০২৩ এএফসি এশিয়ান কাপের জন্য ঘোষিত লেবাননের ২৬ সদস্যের চূড়ান্ত দলে স্থান পেয়েছিলেন, যেখানে তিনি তিন ম্যাচে অংশগ্রহণ করেছেন।   পরিসংখ্যান   আন্তর্জাতিক    দল  সাল  ম্যাচ  গোল লেবানন  ২০২২  ১  ০ ২০২৩  ১৪  ১ ২০২৪  ১  ০ সর্বমোট  ১৬  ০   তথ্যসূত্র    বহিঃসংযোগ                বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:লেবানীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:লেবাননের আন্তর্জাতিক ফুটবলার বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
রবিন এম ডেনহোম (; জন্ম: ২৭ মে ১৯৬৩) একজন অস্ট্রেলিয়ান ব্যবসায়িক নির্বাহী। ২০১৮ সালের নভেম্বরে ডেনহোম টেসলার চেয়ারম্যান হিসাবে ইলন মাস্ক ের স্থলাভিষিক্ত হন।  জীবনের প্রথমার্ধ ডেনহোম ১৯৬৩ সালের ২৭মে মিলপেরা, নিউ সাউথ ওয়েলসে জন্মগ্রহণ করেন। তার বাবা-মা ১৯৫০-এর দশকে অস্ট্রেলিয়ায় অভিবাসিত হয়ে লিবিয়ার ত্রিপোলিতে দেখা করেন এবং বিয়ে করেন।  তার বাবার পাশে মাল্টিজ এবং ইতালীয় বংশ এবং তার মায়ের পাশে মাল্টিজ এবং স্কটিশ বংশ রয়েছে;  তার বাবা পাঁচটি ভাষায় কথা বলতেন।  ডেনহোম তার বড় ভাই এবং ছোট বোনের সাথে সিডনি শহরতলির লুগারনোতে বেড়ে ওঠেন। তার বাবা একজন ওয়েল্ডার হিসেবে কাজ করতেন এবং তার মা ছিলেন লেজার মেশিন অপারেটর। তার বয়স যখন সাত বছর, পরিবার মিলপেরার একটি সার্ভিস স্টেশন এবং ওয়ার্কশপ কিনেছিল। ডেনহোম আর্থিক হিসাব পরিচালনা করেন, গাড়ি মেরামত করেন, পেট্রোল পাম্প করেন এবং গাড়ির প্রতি আগ্রহী হন। তিনি পিকহার্স্ট হাই স্কুলে পড়েন।  ডেনহোম সিডনি বিশ্ববিদ্যালয় থেকে অর্থনীতিতে স্নাতক ডিগ্রি এবং ১৯৯৯ সালে নিউ সাউথ ওয়েলস বিশ্ববিদ্যালয় থেকে বাণিজ্যে স্নাতকোত্তর ডিগ্রি নিয়ে স্নাতক হন। ডেনহোম অস্ট্রেলিয়া এবং নিউজিল্যান্ডের রাজকীয় সনদপ্রাপ্ত হিসাববিদ ইনস্টিটিউটের সদস্য।  কর্মজীবন অন্যান্য কাজকর্ম ব্যক্তিগত জীবন তথ্যসূত্র  বহিঃসংযোগ  বিষয়শ্রেণী:১৯৬৩-এ জন্ম বিষয়শ্রেণী:জীবিত ব্যক্তি বিষয়শ্রেণী:স্কটিশ বংশোদ্ভূত অস্ট্রেলীয় ব্যক্তি বিষয়শ্রেণী:ইতালীয় বংশোদ্ভূত অস্ট্রেলীয় ব্যক্তি বিষয়শ্রেণী:নিউ সাউথ ওয়েলস বিশ্ববিদ্যালয়ের প্রাক্তন শিক্ষার্থী বিষয়শ্রেণী:সিডনি বিশ্ববিদ্যালয়ের প্রাক্তন শিক্ষার্থী
পাইশাচৌ ইয়াংথৎসে নদী সেতু হল চীনের হুপেই প্রদেশের উহান শহরের ইয়াংথৎসে নদীর উপর একটি সড়ক সেতু। এটি উহানে ইয়াংথৎসে নদী অতিক্রমকারী তৃতীয় সেতু হওয়ার জন্য কখনও কখনও তৃতীয় উহান ইয়াংথৎসে নদী সেতু হিসাবে উল্লেখ করা হয়। এটি প্রথম সেতুর ৬.৮ কিলোমিটার (৪ মাইল) দক্ষিণ-পশ্চিমে (উজানে দিকে) অবস্থিত (যা কেন্দ্রীয় হানইয়াংয়ের সঙ্গে কেন্দ্রীয় উছাংকে সংযুক্ত করে)। দুটি সেতুর নাম নির্মাণের ক্রম থেকে (এটি প্রথম ও দ্বিতীয় সেতুর পরে নির্মিত হয়েছিল), এবং সেতুর নীচে অবস্থিত ছোট দ্বীপের (পাইশাচৌ (白沙洲), অর্থাৎ "সাদা বালির দ্বীপ") নাম থেকে এসেছে।  সেতু নির্মাণ ১৯৯৭ সালে শুরু হয়, এবং ২০০০ সালের সেপ্টেম্বর মাসে শেষ হয়। সেতুটির চূড়ান্ত নির্মাণ ব্যয় $৩৮ কোটি ছিল। এটি ৩,৫৮৬ মিটার (১১,৭৬৫ ফুট) দীর্ঘ এবং ২৮.৫ মিটার (৯৪ ফুট) চওড়া। সেতুতে ছয়টি লেন রয়েছে, এবং দিনে ৫০,০০০ যানবাহন চলাচলের সক্ষমতা রয়েছে। সেতুটি তৃতীয় রিং রোডের জন্য একটি প্রধান পথ হিসেবে কাজ করে, যা শহরের যানবাহন চলাচলকে ব্যাপকভাবে সহজ করে এবং স্থানীয় অর্থনৈতিক উন্নয়নে সহায়তা করে।   আরও দেখুন   ইয়াংথৎসে নদীর সেতু ও সুড়ঙ্গ  আলম্ব ব্যাপ্তি অনুযায়ী দীর্ঘতম তার আলম্বিত সেতুর তালিকা  তথ্যসূত্র  বিষয়শ্রেণী:ইয়াংথৎসে নদীর উপর সেতু বিষয়শ্রেণী:উহানের সেতু বিষয়শ্রেণী:২০০০-এ সম্পন্ন সেতু বিষয়শ্রেণী:চীনে তার আলম্বিত সেতু বিষয়শ্রেণী:২০০০-এ চীনে প্রতিষ্ঠিত
ওয়ার্ড নং ১০ হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-৪ এর অন্তর্গত। এটি প্রাক্তন ঢাকা সিটি কর্পোরেশনর ১০ নং ওয়ার্ড ছিল। ওয়ার্ড নং ১০ ঢাকা মহানগরের দারুসসালাম থানায়    অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৪ আসনের অন্তর্গত। এ ওয়ার্ডের বর্তমান কাউন্সিলর হলেন আবু তাহের।   বিবরণ  ওয়ার্ড নং ১০ ঢাকা মহানগরের মাজার রোড, মিরপুর রোড (আংশিক), ১ম কলোনী ২য় কলোনী, ৩য় কলোনী, দারুস সালাম এলাকা, গৈদারটেক, লালকুঠী, বাতেন নগর আবাসিক এলাকা এলাকা নিয়ে গঠিত। এর আয়তন ১.৬৬ বর্গকিলোমিটার।   ইতিহাস   কাউন্সিলর  নির্বাচনকাউন্সিলররাজনৈতিক দলসূত্র  ২০১৫    ২০২০ আবু তাহের    তথ্যসূত্র  বিষয়শ্রেণী:ঢাকা উত্তর সিটি কর্পোরেশনের ওয়ার্ড
দ্য লস্ট সিম্বল ২০০৯ সালে প্রকাশিত মার্কিন লেখক ড্যান ব্রাউন রচিত একটি রহস্য উপন্যাস। এ উপন্যাসে ড্যান ব্রাউনের জনপ্রিয় কাল্পনিক চরিত্র হার্ভার্ড বিশ্ববিদ্যালয়ের প্রতীকবিদ রবার্ট ল্যাংডন আমেরিকা যুক্তরাষ্ট্রের রাজধানী ওয়াশিংটন ডি.সিতে শ্বাসরুদ্ধকর একটি অভিযানে জড়িয়ে পড়েন। এটি ল্যাংডনকে নিয়ে ড্যান ব্রাউন রচিত তৃতীয় উপন্যাস।  কাহিনী সংক্ষেপ ভোরবেলায় সুইমিংপুল থেকে ফিরে জরুরী বার্তা পেলেন হার্ভার্ড ইউনিভারসিটির সিম্বোলজির প্রফেসর রবার্ট ল্যাঙডন -তাকে স্মিথসোনিয়ান ইন্সটিটিউটের এক অনুষ্ঠানে বক্তব্য দিতে যেতে হবে আজই! অনুরোধকারী তার বন্ধু পিটার সলোমন। বিখ্যাত ধনবান একজন,যিনি কিনা একজন ম্যাসন। ম্যাসন বহু পুরনো এক গুপ্ত সংগঠন যাদের আধ্যাত্মিকতার বড় অংশ জুড়ে রয়েছে বিজ্ঞান এবং স্থাপত্যকলা। পিটার সলোমনের ব্যক্তিগত সহকারীর ব্যবস্থায় প্রাইভেট জেটে করে খুব অল্প সময়ে ওয়াশিংটন ডিসি-তে উড়ে আসেন রবার্ট ল্যাঙডন এবং কিছুক্ষণের মধ্যে আবিষ্কার করেন তিনি এক ভয়াবহ ফাঁদে পা দিয়ে ফেলেছেন! পিটার সলোমনের ব্যক্তিগত সহকারীর পরিচয় দেয়া মানুষটি আসলে তার অপহরণকারী! সিম্বোলজির বিখ্যাত প্রফেসর রবার্ট কে ডিসি তে নিয়ে আসার কারণ "এক প্রাচীন রহস্য" কে ভেদ করতে হবে তার! কিংবদন্তি প্রচলিত আছে ম্যাসনরা যুগ যুগ ধরে এক প্রাচীন রহস্যকে গোপন করে রক্ষা করে আসছে,যেটি মূলত এমন এক জ্ঞান যার সাহায্যে মানুষ অসম্ভব ক্ষমতা অর্জন করতে পারবে। তাকে লুকানো আছে যে স্থানে তার হদিস লিপিবদ্ধ আছে এক সিক্রেট মেটাফর পিরামিডে। পিরামিডের গায়ে সেই ম্যাপ আসলে কতোগুলো প্রতীক! ম্যাসন ভ্রাতৃসংঘ, অপহরণকারী এবং সিআইএ -র সাথে দুর্ধর্ষ এক অভিযানে জড়িয়ে পড়েন রবার্ট ল্যাঙডন! সাথে যুক্ত হন পিটার সলোমনের বোন নিয়োটিক সায়েন্স নিয়ে গবেষণাকারী  ক্যাথরিন সলোমন। আসলে কি এই গুপ্ত জ্ঞান? ম্যাসনরা কেনই একে গুপ্ত রাখে? আর অপহরণকারীই বা কে!! রোমহর্ষক অ্যাডভেঞ্চার এর সাথে হিস্ট্রি, আলকেমি, আর্কিটেকচার, মিথ আর সিম্বোলজির এক অদ্ভুত সম্মিলন ফুটে উঠেছে উপন্যাসটিতে।    চরিত্র      রবার্ট ল্যাংডন  পিটার সলোমন   ক্যাথেরিন সলোমন  ইসাবেল সলোমন  ট্রেন্ট অ্যান্ডারসন       ওয়ারেন বেলামি  কলিন গালওওয়া  ট্রিশ ডন                                                         ইনউই সাতো                                                                                         জোনাস ফৌম্যান                                               নালা কায়ে   তথ্যসূত্র    আরোও পড়ুন  Brown, Jeffrey, "Decoding the Hidden Secrets of Dan Brown's D.C." , The NewsHour with Jim Lehrer, September 24, 2009. Transcript. Hodapp, Christopher, "Deciphering The Lost Symbol: Freemasons, Myths and the Mysteries of Washington D.C.", January, 2010.  Mendis, Patrick, "TRADE for PEACE: How the DNA of America, Freemasonry, and Providence Created a New World Order with Nobody in Charge", February, 2009. McTaggart, Lynne, A list of some the things Brown borrowed from McTaggarts Intention Experiment-research in regard of the scientific research of Katharine Solomon, October, 2009  বহিঃসংযোগ   Official website  The Lost Symbol website  Masonic Society: The Lost Symbol & Freemasonry.  The Keys to Dan Brown's The Lost Symbol  The Lost Symbol's ISBN decoded  Washington Post, November 1, 2005, "The man who's riding Dan Brown's 'code' tails"  Dan Brown's Letter to Scottish Rite Freemasonry    বিষয়শ্রেণী:২০০৯-এর উপন্যাস বিষয়শ্রেণী:ড্যান ব্রাউনের উপন্যাস বিষয়শ্রেণী:রহস্য উপন্যাস বিষয়শ্রেণী:পরবর্তী কিস্তির উপন্যাস
মার্কাস বেটিনেলি (; জন্ম: ২৪ মে ১৯৯২) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব চেলসির গোলরক্ষক হিসেবে খেলেন।  ২০১৫ সালে, বেটিনেলি ইংল্যান্ড অনূর্ধ্ব-২১ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন।  প্রারম্ভিক জীবন মার্কাস বেটিনেলি ১৯৯২ সালের ২৪শে মে তারিখে ইংল্যান্ডের ক্যাম্বারওয়েলে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল বেটিনেলি ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৫ সালে তিনি ইংল্যান্ড অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। ইংল্যান্ডের বয়সভিত্তিক দলের হয়ে তিনি মাত্র ১ ম্যাচে অংশগ্রহণ করেছেন।  তথ্যসূত্র  বহিঃসংযোগ                 বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ পুরুষ ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:চেলসি ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:ফুলহ্যাম ফুটবল ক্লাবের খেলোয়াড় বিষয়শ্রেণী:মিডলজব্রা ফুটবল ক্লাবের খেলোয়াড় বিষয়শ্রেণী:অ্যাক্রিংটন স্ট্যানলি ফুটবল ক্লাবের খেলোয়াড় বিষয়শ্রেণী:ডার্টফর্ড ফুটবল ক্লাবের খেলোয়াড় বিষয়শ্রেণী:ফুটবল গোলরক্ষক বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:ইতালীয় বংশোদ্ভূত ইংরেজ ব্যক্তি বিষয়শ্রেণী:জাতীয় লিগের (ইংরেজ ফুটবল) খেলোয়াড় বিষয়শ্রেণী:ম্যানচেস্টার সিটি ফুটবল ক্লাবের খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
স্টেট রুট ১৪০ (এসআর ১৪০) ছিল যুক্তরাষ্ট্রের ওয়াশিংটনের অন্তর্গত ক্লার্ক এবং স্কামেনিয়া কাউন্টিতে অবস্থিত একটি রাজ্য মহাসড়ক। রাস্তাটি ওয়াশুগালের এসআর ১৪ থেকে আরম্ভ হয়ে প্রিন্ডেল পর্যন্ত বিস্তৃত ছিল। এরআর ১৪০ ওয়াশুগাল নদী এবং ক্যানিয়ন ক্রিকের পাশ দিয়ে চলতো। রাস্তাটিকে ১৯১১ সালের ম্যাপে সর্বপ্রথম ক্যানিয়ন ক্রিক রোড নাম দিয়ে স্থান দেয়া হয়। যদিও ১৯৩৭ সালের ম্যাপে রাস্তাটির নাম পরিবর্তন করে সেকেন্ডারী স্টেট হাইওয়ে ৮বি (এসএসএইচ ৮বি) রাখা হয়। মূলত এসএসএইচ ৮বি ছিল প্রাইমারী স্টেট হাইওয়ে ৮ ( পিএসএইচ ৮) এর একটি স্পার রুট যেটিকে ১৯৬৪ সালের মহাসড়ক পুনঃনামকরনের সময় এসআর ১২ নাম দেওয়া হয়। একইভাবে, সেই সময় এসএসএইচ ৮বি কে এসআর ১২০ নাম করণ করা হয়। তারপর ১৯৬৭ সালে এসআর ১২ এর নাম বদলিয়ে এসআর ১৪ করা হয় যখন ইউএস ১২ কে ওয়াশিংটন পর্যন্ত বর্ধিত করা হলো। তখন এসআর ১২০ কে এসআর ১৪০ নাম দেওয়া হয়েছিল, যদিও ১৯৯২ সাল নাগাদ এর নামকরণ বাতিল করা হয়।   রাস্তার বিবরণ  স্টেট রুট ১৪০ ওয়াশুগালের ১৫তম সড়কে অবস্থিত এসআর ১৪ থেকে শুরু হয়েছিল, যেটি কলম্বিয়া নদীর তীরবর্তী এসআর ৫০০ থেকে প্রায় ১.৪৭ মাইল পূর্বে অবস্থিত। ১৫তম সড়কটি বিএনএসএফ রেলওয়ের ভ্যাঙ্কুভার-হোয়াইট সলমন রেল রুট পাড়ি দিয়ে শহরতলীর দিকে (উত্তর) চলতে শুরু করে। তারপর ১৭তম সড়কে পৌছার পূর্বে রাস্তাটি পূর্ববর্তী এসআর-১৪ এর ই স্ট্রিট অতিক্রম করে উত্তর-পূর্ব দিক বরাবর চলে। তার কিছুদুর পর রাস্তাটি ওয়াশুগালের একটি বনভূমির মধ্যে প্রবেশ করে। রাস্তাটি যখন ওয়াশুগাল নদীর তীর ঘেষে বন-জঙ্গল এবং পাহাড় পাড়ি দিয়ে চলতে চলতে স্কামেনিয়া কাউন্টিতে প্রবেশ করে, তখন নদীটি উত্তর দিকে ঘুরে যায়। এসআর ১৪০ ক্যানিয়ন ক্রিক রোড নাম ধারণ করে দক্ষিণ-পূর্ব দিকে চলে বেশ কিছু তীব্র বাঁক নিয়ে অবশেষে প্রিন্ডেলের এসআর-১৪ তি গিয়ে সমাপ্ত হয়।   ইতিহাস  থাম্ব|বাম|১৯৪৯ সালের মানচিত্রে সেকেন্ডারী স্টেট হাইওয়ে ৮বি, যেটি এসআর ১২০ থেকে এসআর ১৪০ পর্যন্ত বিস্তৃত, যথাক্রমে ১৯৩৭ ও ১৯৬৪ সালে তৈরি।  এসআর ১৪০ কে ১৯১১ সালের ম্যাপে সর্বপ্রথম ক্যানিয়ন ক্রিক রোড নাম দিয়ে স্থান দেয়া হয়। যদিও ১৯৩৭ সালের ম্যাপে রাস্তাটির নাম পরিবর্তন করে সেকেন্ডারী স্টেট হাইওয়ে ৮বি (এসএসএইচ ৮বি) রাখা হয়। মূলত এসএসএইচ ৮বি ছিল প্রাইমারী স্টেট হাইওয়ে ৮ ( পিএসএইচ ৮) এর একটি স্পার রুট যেটিকে ১৯৬৪ সালের মহাসড়ক পুনঃনামকরনের সময় এসআর ১২ নাম দেওয়া হয়। একইভাবে, সেই সময় এসএসএইচ ৮বি কে এসআর ১২০ নাম করণ করা হয়। তারপর ১৯৬৭ সালে এসআর ১২ এর নাম বদলিয়ে এসআর ১৪ করা হয় যখন ইউএস ১২ কে ওয়াশিংটন পর্যন্ত বর্ধিত করা হলো। তখন এসআর ১২০ কে এসআর ১৪০ নাম দেওয়া হয়েছিল, যদিও ১৯৯২ সাল নাগাদ এর নামকরণ বাতিল করা হয় এবং একে রাজ্য মহাসড়ক ব্যবস্থা থেকে বাদ দেয়া হয়।   মূখ্য অংশবিশেষ    তথ্যসূত্র    বহিঃসংযোগ    Highways of Washington State: SR 140  Highways of Washington State: SR 120  বিষয়শ্রেণী:ওয়াশিংটন অঙ্গরাজ্যের প্রাক্তন মহাসড়ক
মোবাইল ব্যবহারকারীরা, ইউটিউবে ভিডিও টিউটোরিয়াল দেখুন  ধন্যবাদ ও শুভেচ্ছা! আপনি বাংলা ভাষায় মুক্ত জ্ঞান ছড়িয়ে দেওয়ার জন্য প্রথম ধাপটি সফলভাবে সম্পন্ন করেছেন! তবে এই মুক্তজ্ঞান যেন সহজে সবার কাছে পৌঁছে যেতে পারে, সবাই যেন এই তথ্যগুলো আস্থার সাথে বুঝে কাজে লাগাতে পারেন ও সর্বোচ্চ সুবিধা নিতে পারেন এজন্য এই নিবন্ধটিতে কিছু পারিপার্শ্বিক বিন্যাস বা ফরম্যাটিং ঘরাণার কাজ করা প্রয়োজন। আপনি হয়তো ইতিমধ্যেই লক্ষ করেছেন যে, এটি দেখতে আর-দশটি উইকিপিডিয়া পাতার মতো হয়নি। আর হ্যাঁ, উইকিপিডিয়ার পাতাগুলো ওরকম করে তৈরি করা হয়েছে যাতে এই মুক্তজ্ঞান সবার কাছে সহজে সুন্দরভাবে পৌঁছে যায় আর বোধগম্য হয়। এ বিষয়গুলো মোটেই জটিল নয় আর সে সম্বন্ধে অল্প কথায় ধাপে ধাপে জানতে এখানে বা পাশের তীর চিহ্নে ক্লিক করুন!  100px|link=উইকিপিডিয়া:কীভাবে লেখা গাঢ় বা বোল্ড করবেন?
মুজাহিদুল ইসলাম সেলিম বাংলাদেশের কমিউনিস্ট পার্টির (সিপিবি) সাবেক সভাপতি। তিনি স্বাধীনোত্তর বাংলাদেশে ঢাকা বিশ্ববিদ্যালয় কেন্দ্রীয় ছাত্র সংসদ (ডাকসু) এর প্রথম সহ সভাপতি (ভিপি) নির্বাচিত হয়েছিলেন।  প্রাথমিক জীবন  মুজাহিদুল ইসলাম সেলিমের জন্ম ১৯৪৮ সালের ১৬ এপ্রিল ঢাকার অদূরে সাভারে। বাবা মোসলেহ উদ্দিন খান ছিলেন সরকারি কর্মকর্তা আর মা উম্মে হানী খানম ছিলেন নারীনেত্রী ও সমাজসেবক। স্কুল জীবনে স্কাউটসহ নানাবিধ সামাজিক কর্মকাণ্ডে যুক্ত ছিলেন। স্কুলছাত্র থাকাকালীন ১৯৬৬ সালে আউযুব খানের বিরুদ্ধে মিছিল করতে গিয়ে সেলিম কারাবরণ করেন। কলেজে পা দিয়েই সক্রিয়ভাবে জড়িয়ে পড়েন বামপন্থী ছাত্র আন্দোলন ও রাজনীতিতে। এ সময় তিনি গোপনে কমিউনিস্ট পার্টির সঙ্গেও যুক্ত হন। তিনি বাংলাদেশ ছাত্র ইউনিয়নের কেন্দ্রীয় কমিটির সাধারণ সম্পাদক ও সভাপতি ছিলেন। সেলিম স্বাধীনতাত্তোর বাংলাদেশে ঢাকা বিশ্ববিদ্যালয় কেন্দ্রীয় ছাত্র সংসদের (ডাকসু) প্রথম সহ-সভাপতি (ভিপি) নির্বাচিত হন। ঢাকা বিশ্ববিদ্যালয় থেকে অর্থনীতিতে অনার্স ও মাস্টার্স করেন।  মুক্তিযুদ্ধ  মুক্তিযুদ্ধে ন্যাপ-কমিউনিস্ট পার্টি-ছাত্র ইউনিয়ন যৌথ গেরিলা বাহিনীর কমান্ডার হিসাবে দায়িত্ব পালন করেন তিনি।  রাজনৈতিক জীবন  ছাত্র জীবন শেষে সেলিম পার্টি-জীবনকে বেছে নিয়ে গ্রামে গ্রামে ঘুরে ক্ষেতমজুরদের সংগঠিত করার কাজে মনোযোগ দেন। তিনি বাংলাদেশ ক্ষেতমজুর সমিতির প্রতিষ্ঠাতা সাধারণ সম্পাদক ও পরে সভাপতি হিসেবে দায়িত্ব পালন করেন। বিগত শতাব্দীর নব্বইয়ের দশকে শুরুর দিক থেকে সেলিম বাংলাদেশের কমিউনিস্ট পার্টি-সিপিবি’র সাধারণ সম্পাদক হিসেবে দায়িত্ব পালন করেছেন। পরে ২০১২ সালে পার্টির দশম কংগ্রেসে সভাপতি নির্বাচিত হন। রাজনৈতিক কারণে প্রায় আট বছর কারাবরণ ও আত্মগোপনে ছিলেন এই নেতা।  পরিবার  ব্যক্তিগত জীবনে সেলিম এক মেয়ে ও এক ছেলে সন্তানের জনক।  গ্রন্থতালিকা  ‘রাজনীতির নানা প্রসঙ্গ’, ‘মার্কসবাদ একটি চিরায়ত দর্শন’, ‘বিকল্পের কোনো বিকল্প নেই’সহ বিভিন্ন গ্রন্থের প্রণেতা কমরেড মুজাহিদুল ইসলাম সেলিম। এছাড়া রাজনীতির ফাঁকে ফাঁকে তিনি বিভিন্ন পত্রিকায় কলামও লিখছেন ।   তথ্যসূত্র    আবারো সিপিবির সভাপতি সেলিম, সাধারণ সম্পাদক জাফর  -দৈনিক ইত্তেফাক।  মুজাহিদুল ইসলাম সেলিমের পরিচিতি  -বিডিনিউজটোয়েন্টিফোরডটকম  অভিনয়ও করতেন মুজাহিদুল ইসলাম সেলিম -মানবজমিন  মুজাহিদুল ইসলাম সেলিমের ‘রাজনীতির খেরো খাতা’  -প্রিয় ডট কম।  বামপন্থীদের এক হতে হবে: সেলিম  -দৈনিক ইত্তেফাক  কমরেড মুজাহিদুল ইসলাম সেলি: একজন আজীবন বিপ্লবী -দৈনিক শিরোমণি  বাংলাদেশ-ভিয়েতনামের সম্পর্ক জোরদার হচ্ছে - দৈনিক নয়া দিগন্ত  সাক্ষাৎকার: মুজাহিদুল ইসলাম সেলিম- দৈনিক সমকাল  বিষয়শ্রেণী:১৯৪৮-এ জন্ম বিষয়শ্রেণী:বাংলাদেশের কমিউনিস্ট পার্টির রাজনীতিবিদ‎ বিষয়শ্রেণী:ঢাকা জেলার রাজনীতিবিদ বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশের কমিউনিস্ট পার্টির সাধারণ সম্পাদক বিষয়শ্রেণী:বাংলাদেশের রাজনৈতিক দলের নেতা বিষয়শ্রেণী:জীবিত ব্যক্তি বিষয়শ্রেণী:বাংলাদেশী সাম্যবাদী বিষয়শ্রেণী:বাংলাদেশী রাজনীতিবিদ বিষয়শ্রেণী:ডাকসু ভিপি
বিশাখা ল কলেজ বা ভিএলসি হল ভারতের অন্ধ্র প্রদেশের বিশাখাপত্তনমের ভীমিলি মণ্ডলের খ্রিস্ট বিদ্যা নগরের, জাতীয় সড়ক ১৬ এর পাশে অবস্থিত একটি বেসরকারি আইন স্কুল।  আইন স্কুল ৩ বছরের এলএলবি (অনার্স), পাঁচ বছরের সমন্বিত বিএ, এলএলবি এবং দুই বছর এলএলবি কোর্স করা যায়। এটি বার কাউন্সিল অব ইন্ডিয়া (বিসিআই), নয়াদিল্লি অনুমোদিত এবং অন্ধ্র বিশ্ববিদ্যালয়ের অধিভুক্ত। এই আইন শিক্ষাপ্রতিষ্ঠানটি ২০০৯ সালে প্রতিষ্ঠিত হয়েছিল।      তথ্যসূত্র     বিষয়শ্রেণী:২০০৯-এ অন্ধ্রপ্রদেশে প্রতিষ্ঠিত বিষয়শ্রেণী:২০০৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:অন্ধ্রপ্রদেশের বিশ্ববিদ্যালয় ও কলেজ বিষয়শ্রেণী:অন্ধ্রপ্রদেশের আইন বিদ্যালয়
আমানত () বলতে নগদ অর্থ বা নগদ সমতুল্য কোন মূল্যবান সম্পদকে বুঝায় যা আমানতকারী কর্তৃক কোনো প্রতিষ্ঠান সাধারণত ব্যাংক বা আর্থিক প্রতিষ্ঠানের কাছে গচ্ছিত রাখা হয়। সচরাচর আমানত বলতে ব্যাংক আমানতকেই বুঝানো হয়।   আমানতের বৈশিষ্ট্য  আমানতকারীর জন্য আমানত একটি সম্পদ। আমানতকারী যখন ব্যাংক বা আর্থিক প্রতিষ্ঠানে আমানত জমা করে তখন আমানতকারী হিসাব ক্রেডিট বা যোগ করা হয়। অন্যদিকে, আমানত ওই প্রতিষ্ঠানের জন্য একটি দায় হিসেবে দেখানো হয়। আমানতকারী পূর্বনির্ধারিত শর্ত অনুযায়ী তার আমানত যেকোনো সময় তুলে নিতে বা অন্যকোন ব্যক্তি বা প্রতিষ্ঠানের নামে স্থানান্তর করতে পারে। কিছুকিছু আমানত হিসাবে জমাকৃত অর্থ দিয়ে আমানতকারী কেনাকাটার বিল পরিশোধ করতে পারে। ব্যাংক ও আর্থিক প্রতিষ্ঠানসমুহের তহবিলের প্রধান উৎস আমানত।   আমানতের প্রকারভেদ  আমানত বিভিন্ন ধরনের হয়ে থাকে। গ্রাহকের চাহিদা অনুযায়ী ব্যাংক ও আর্থিক প্রতিষ্ঠানসমূহ বিভিন্ন মেয়াদের এবং ভিন্ন সুবিধাসম্বলিত আমানত হিসাব খুলে অর্থ জমার সুযোগ দিয়ে থাকে। হিসাবের ধরন ও মেয়াদ বিবেচনায় আমানত প্রধান ২টি ভাগে ভাগ করা হয়। যথাঃ   চাহিদা আমানত  চাহিদা আমানত হচ্ছে সেইসব আমানতকারী চাহিবামাত্র পরিশোধযোগ্য অর্থাৎ গ্রাহক চাহিদামাফিক আমানতের সম্পূর্ণ অংশ বা আংশিক উত্তোলন করতে পারে এবং ব্যাংক উক্ত অর্থ পরিশোধে বাধ্য থাকে। সাধারণত, সঞ্চয়ী হিসাব এবং চলতি হিসাবে জমাকৃত অর্থ চাহিদা আমানত হিসেবে পরিচিত।   মেয়াদী আমানত  মেয়াদী আমানত সাধারণত একটা নির্দিষ্ট মেয়াদের জন্য রাখা হয়। এই মেয়াদ বিভিন্ন সময়ের জন্য হতে পারে যেমন-১ মাস, ৩ মাস, ৬ মাস, ১ বছর এবং ১ বছরের অধিক সময়। মেয়াদী আমানতের বিপরীতে ব্যাংক ও আর্থিক প্রতিষ্ঠানসমুহ আমানতকারীকে নির্দিষ্ট হারে সুদ বা মুনাফা দিয়ে থাকে। মেয়াদী আমানতকে কখনো কখনো টাইম বা সময় আমানতও বলা হয়।   আরও দেখুন   ব্যাংক হিসাব  সঞ্চয়ী হিসাব  চলতি হিসাব   তথ্যসূত্র   বিষয়শ্রেণী:ব্যাংকিং পরিভাষা বিষয়শ্রেণী:অর্থসংস্থান বিষয়শ্রেণী:অর্থনীতি বিষয়শ্রেণী:ব্যাংক আমানত
গোলাম ফরিদা ছন্দা বাংলাদেশের একজন টেলিভিশন অভিনেত্রী। তিনি প্রায় ২০ বছর ধরে নিয়মিত পর্দায় অভিনয় করছেন। মুস্তাফা মনোয়ারের 'স্ত্রীর পত্র', সালাহউদ্দিন লাভলুর 'একজন আয়নাল লস্কর', সতীর্থ রহমান রুবেলের 'মা' সহ অসংখ্য একক নাটকে কাজ করেছেন। তিনি স্ত্রীর পত্র নাটকের জন্য শ্রেষ্ঠ টিভি অভিনেত্রী বিভাগে বাচসাস পুরস্কার অর্জন করেন।   প্রাথমিক জীবন ও শিক্ষা  ছন্দা মুন্সীগঞ্জের বিক্রমপুরে জন্মগ্রহণ করেন। ২০০১ সালে নির্মাতা-অভিনেতা সতীর্থ রহমান রুবেলকে ভালোবেসে বিয়ে করেন। তাঁদের কোলজুড়ে ২০০৫ সালে আসে যমজ মেয়ে টাপুর ও টুপুর। তিনি ঢাকা বিশ্ববিদ্যালয়ে নাট্যকলা বিভাগে এবং ছাত্রাবস্থাতেই মঞ্চে অভিনয় করেছেন।   কর্মজীবন  গোলাম ফরিদা ছন্দা ১৯৯৯ সালে 'এভাবেই গল্প শুরু' নাটকের অভিনয়ের মাধ্যমে ছোটপর্দায় নাম লেখান । এছাড়া বাংলাদেশ টেলিভিশনে জিনাত হাকিমের রচনায় 'কাজল কালো দিন' নাটকে প্রথম অভিনয় করেন । এছাড়া 'জোছনা' শিরোনামের এ নাটক পরিচালনার মাধ্যমে নাট্য পরিচালকের তালিকায় নাম লেখান এই অভিনেত্রী।  তিনি ২০২১ সালে সেলিম আল দীনের মঞ্চনাটক অবলম্বনে নারগিস আক্তার পরিচালিত যৈবতী কন্যার মন চলচ্চিত্রে অভিনয় করেন। এরপর তিনি মুশফিকুর রহমান গুলজার পরিচালিত বঙ্গবন্ধুর কিশোর বয়সের জীবনী নিয়ে নির্মিত দুঃসাহসী খোকা (২০২৩) চলচ্চিত্রে অভিনয় করেন।   চলচ্চিত্রের তালিকা  চলচ্চিত্র বছরশিরোনাম ভূমিকাপরিচালকটীকা ২০১৫অর্পিতাশাহরিয়ার নাজিম জয় ২০২১যৈবতী কন্যার মননারগিস আক্তার২০২৩দুঃসাহসী খোকামুশফিকুর রহমান গুলজারপুনর্মিলনেমিজানুর রহমান আরিয়ানচরকির ওয়েব চলচ্চিত্র  ২০২৪মায়াঅনিমেষ আইচ দীপ্ত প্লে'র ওয়েব চলচ্চিত্র   ভয়াল শেলি বিপ্লব হায়দার নকশীকাঁথার জমিন আকরাম খান২০২৫নীল সুখভিকি জাহেদওয়েব চলচ্চিত্র   একপর্বের নাটক   এভাবেই গল্প শুরু  কাজল কালো দিন  স্ত্রীর পত্র  একজন আয়নাল লস্কর  মা  কে বলে প্রেম নেই   ধারাবাহিক   সাকিন সারিসুরি  থ্রি কমরেডস  তিন দু গুণে সাত  নীলকণ্ঠ পাখি  মাশরাফি জুনিয়র  ভাইরাস (২০২৩) ওয়েব ধারাবাহিক  পুরস্কার ও মনোনয়ন  বছর পুরস্কার বিভাগ মনোনীত কর্ম ফলাফল  ২০০৪ ১ম বিনোদন বিচিত্রা পুরস্কার শ্রেষ্ঠ অভিনেত্রী (টেলিফিল্ম) স্ত্রীর পত্র   ২৫তম বাচসাস পুরস্কার শ্রেষ্ঠ অভিনেত্রী (টেলিফিল্ম)     তথ্যসূত্র    বহিঃসংযোগ       বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর বাংলাদেশী অভিনেত্রী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:বাংলাদেশী টেলিভিশন অভিনেত্রী বিষয়শ্রেণী:বাংলাদেশী টেলিভিশন পরিচালক বিষয়শ্রেণী:মুন্সীগঞ্জ জেলার অভিনয়শিল্পী বিষয়শ্রেণী:বাচসাস পুরস্কার বিজয়ী